[{"text_idx": "#000000", "text": "Mae\u2019r fersiwn diweddaraf newydd ei gyflwyno ac ar gael ar eich gwefan WordPress neu ar wefan . Mae\u2019n cynnig gwelliannau yn y dull o olygu\u2019r wegan gyfan a llywio drwy gyfrwng blociau."}, {"text_idx": "#000003", "text": "Chi sy\u2019n rheoli eich gwefan gyfan, o fewn Gweinyddiaeth WordPress"}, {"text_idx": "#000004", "text": "Dywedwch helo wrth Twenty Twenty\u2010Two"}, {"text_idx": "#000005", "text": "A dywedwch helo wrth y thema bloc rhagosodedig cyntaf yn hanes WordPress. Mae hyn yn fwy na dim ond thema rhagosodedig newydd. Mae\u2019n ffordd newydd sbon o weithio gyda thema\u0302u WordPress."}, {"text_idx": "#000006", "text": "Mae thema\u0302u bloc yn rhoi ystod eang o ddewisiadau gweledol yn eich dwylo, o gynlluniau lliw a chyfuniadau ffurfdeip i dempledi tudalennau a hidlwyr delwedd \u2013 i gyd gyda\u2019i gilydd, yn y rhyngwyneb golygu gwefan. Trwy wneud newidiadau mewn un lle, gallwch chi roi\u2019r un edrychiad a theimlad i\u2019ch Twenty Twenty\u2010Two a\u0302\u2019ch brand neu wefannau eraill \u2013 neu fynd a\u0302 golwg eich gwefan i gyfeiriad arall."}, {"text_idx": "#000007", "text": "Mae\u2019r thema Twenty Twenty\u2010Two eisoes ar gael i chi. Daeth wedi\u2019i osod gyda WordPress 5.9, a byddwch yn dod o hyd iddo gyda\u2019ch thema\u0302u gosodedig eraill ."}, {"text_idx": "#000008", "text": "Mae eich blwch paent personol yn disgwyl amdanoch"}, {"text_idx": "#000009", "text": "Mae rhagor o thema\u0302u bloc a adeiladwyd ar gyfer nodweddion golygu gwefan gyfan yn y Cyfeiriadur Thema ochr yn ochr a\u0302\u2019r thema Twenty Twenty\u2010Two, sy\u2019n aros i chi eu harchwilio. Mae rhagor i ddod!"}, {"text_idx": "#000010", "text": "Pan fyddwch yn defnyddio unrhyw un o\u2019r thema\u0302u newydd hynny, nid oes angen y Cyfaddaswr arnoch mwyach. Yn lle hynny, mae gennych holl bw\u0302er y rhyngwyneb Arddulliau o fewn y Golygydd Gwefan. Yn union fel yn Twenty Twenty\u2010Two, chi sy\u2019n adeiladu golwg a theimlad eich gwefan, gyda\u2019r offer angenrheidiol mewn rhyngwyneb hyblyg sy\u2019n dod yn fyw yn eich dwylo."}, {"text_idx": "#000011", "text": "Mae blociau nawr yn rhan o lywio gwefan, calon profiad y defnyddiwr."}, {"text_idx": "#000012", "text": "Mae\u2019r bloc Llywio newydd yn rhoi\u2019r pw\u0302er i chi ddewis: dewislen ymatebol gyson neu un sy\u2019n addasu i faint sgrin eich defnyddiwr. Beth bynnag rydych chi\u2019n ei greu, rydych yn gwybod ei fod yno i\u2019w ailddefnyddio ble bynnag yr ydych chi\u2019n dymuno, p\u2019un ai mewn templed newydd sbon neu ar o\u0302l newid thema\u0302u."}, {"text_idx": "#000013", "text": "Rhagor o welliannau a diweddariadau"}, {"text_idx": "#000014", "text": "Ydych chi wrth eich bodd yn blogio neu\u2019n cynhyrchu cynnwys? Mae ma\u0302n newidiadau newydd i\u2019r llif cyhoeddi yn eich helpu i ddweud mwy, yn gyflymach."}, {"text_idx": "#000015", "text": "Mae WordPress 5.9 yn cynnwys offer teipograffeg newydd, rheolyddion cynllun hyblyg, a rheolaeth well dros fanylion fel bylchau, ffiniau, a mwy \u2013 i\u2019ch helpu chi i gael nid yn unig yr edrychiad, ond y sglein sy\u2019n dangos eich bod chi\u2019n poeni am fanylion."}, {"text_idx": "#000017", "text": "Gyda golwg sgrin lawn bron yn gyflawn, sy\u2019n eich tynnu chi i mewn i weld manylion cain, mae\u2019r Archwiliwr Patrymau yn ei gwneud hi\u2019n hawdd cymharu patrymau a dewis yr un y bydd eich defnyddwyr yn ei ddisgwyl."}, {"text_idx": "#000018", "text": "Yn 5.9, mae\u2019r Golwg Rhestr yn gadael i chi lusgo a gollwng eich cynnwys yn union le rydych chi ei eisiau. Mae rheoli dogfennau cymhleth yn haws hefyd: mae rheolaethau syml yn caniata\u0301u ichi ehangu a chau adrannau wrth i chi adeiladu\u2019ch gwefan \u2013 ac ychwanegu angorau HTML i\u2019ch blociau i helpu defnyddwyr i fynd o amgylch y dudalen."}, {"text_idx": "#000019", "text": "Gallwch drin pob delwedd mewn bloc Oriel yr un ffordd ag y byddech chi\u2019n ei drin yn y bloc Delweddau."}, {"text_idx": "#000020", "text": "Gallwch creu arddull i pob delwedd yn eich oriel, un gwahanol i\u2019w gilydd (gyda thocio gwahanol neu ddeuliwio, er enghraifft) neu eu gwneud i gyd yr un peth. A newid y cynllun gyda llusgo a gollwng."}, {"text_idx": "#000021", "text": "Ffordd newydd o adeiladu thema\u0302u: Mae thema\u0302u bloc yn defnyddio blociau i ddiffinio\u2019r templedi sy\u2019n strwythuro\u2019ch gwefan gyfan. Mae\u2019r templedi a\u2019r rhannau templed newydd wedi\u2019u diffinio yn HTML ac yn defnyddio\u2019r arddull cyfaddas sy\u2019n cael ei gynnig yn theme.json. Mae mwy o wybodaeth ar gael yn y nodyn thema\u0302u bloc ."}, {"text_idx": "#000022", "text": "Taflenni arddull lluosog ar gyfer blociau"}, {"text_idx": "#000023", "text": "Nawr gallwch gofrestru mwy nag un ddalen arddull fesul bloc. Gallwch eu defnyddio i rannu arddulliau ar draws blociau rydych chi\u2019n eu hysgrifennu, neu i lwytho arddulliau ar gyfer blociau unigol, felly dim ond pan fydd y bloc yn cael ei ddefnyddio y caiff eich arddulliau eu llwytho. Darllenwch ragor am ddefnyddio taflenni arddull lluosog mewn blociau."}, {"text_idx": "#000024", "text": "Nawr gallwch gloi unrhyw floc (neu ychydig ohonyn nhw) mewn patrwm, dim ond trwy ychwanegu priodoledd clo i\u2019w osodiadau yn block.json \u2013 gan adael gweddill y patrwm yn rhydd i olygyddion gwefan eu haddasu i\u2019w cynnwys."}, {"text_idx": "#000025", "text": "Bloc Oriel wedi\u2019i ail ddychmygu"}, {"text_idx": "#000026", "text": "Mae\u2019r newidiadau i floc yr Oriel sy\u2019n cael ei restru uchod yn ganlyniad i\u2019w ail lunio bron yn llwyr. Ydych chi wedi adeiladu ategyn neu thema ar swyddogaethau bloc yr Oriel? Gwnewch yn siw\u0302r eich bod yn darllen nodyn cydnawsedd bloc yr Oriel."}, {"text_idx": "#000027", "text": "Dysgwch ragor am y nodweddion newydd yn 5.9"}, {"text_idx": "#000028", "text": "Am gychwyn arni gyda 5.9 ond ddim yn gwybod ble i ddechrau? Ewch i learn.wordpress.orgam yr adnoddau cynyddol ar nodweddion newydd WordPress 5.9."}, {"text_idx": "#000030", "text": "Darllenwch y fersiwn ddiweddaraf o\u2019r WordPress Field Guide. Mae\u2019n amlygu\u2019r nodiadau datblygwr ar gyfer pob newid y byddwch angen bod yn ymwybodol ohonyn nhw. WordPress 5.9 Field Guide."}]